Misenas
Misenas (sen. gr. Μισηνός = Misēnós) – graikų mitologijos personažas, Hektoro bendražygis ir trimitininkas. Šiam mirus, tapęs Enėjo vairininku ir trimitininku. Pasak kitos mito versijos, buvęs Odisėjo bendrakeleivis. Pasakojama, kad sykį Enėjo laivai susto­ję prie Kampanijos ir Misenas pasigyręs, kad gebėjimu trimituoti pranokstąs net pačius dievus. Tada Tritonas savo kriaukle sutrimitavęs taip, kad Miseną garso banga nusviedusi jūron, jis atsidūręs Kūmų uosto iškyšulio pakrantėje. Jo vardu šis uostas esą ir pavadintas.